Príloha č. 4

**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Kritérium na vyhodnotenie ponúk:**

**Celková cena za dodanie predmetu zákazky vyjadrená v EUR bez DPH**

Hodnotí sa celková cena za predmet zákazky v EUR bez DPH pre každú jednotlivú časť zákazky uvedená v ponuke pre túto časť, ktorá je výsledkom súčtu celkových cien položiek podľa Štruktúrovaného rozpočtu ceny, ktorý je prílohou č. 3A až 3D SP, v zmysle špecifikácie predmetu zákazky uvedenej v prílohe č. 1A až 1D SP a v obchodných podmienok uvedených v prílohe č. 2 SP. Celková cena položky je výsledkom súčinu jednotkovej ceny položky a množstva pri danej položke. Neuvedenie jednotkovej ceny niektorej položky v rozpočte bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky.

**Pravidlá na uplatnenie kritéria**

Vyhodnotenie návrhov na plnenie kritéria sa uskutoční prostredníctvom porovnania cien ponúk. Pri vyhodnotení bude zostavené poradie ponúk úspešnosti ponúk. Ponuky budú zoradené podľa výšky ceny, na prvom mieste poradia sa umiestni tá ponuka, ktorá bude obsahovať najnižšiu cenu.

Ponuku uchádzača, ktorá sa umiestnila sa na prvom mieste v poradí, splnila požiadavky na predmet zákazky a podmienky účasti, t.j. úspešná ponuka, odporučí komisia na vyhodnotenie ponúk verejnému obstarávateľovi prijať.

V prípade rovnakých návrhov na plnenie predmetného kritéria, t.j. rovnakej celkovej ceny viacerých uchádzačov, rozhoduje o poradí ponúk podľa nižšie uvedeného poradia:

**- pre časť č. 1 Mäso a mäsové výrobky**

*Celková najnižšia cena vyjadrená v EUR bez DPH pri položke č. 8 – Hovädzie zadné, chladené, bez kosti*

- **pre časť č. 2 Ovocie a zelenina**

*Celková najnižšia cena vyjadrená v EUR bez DPH pri položke č. 14 – Neskoré zemiaky*

- **pre časť č. 3 Pekárenské a cukrárenské výrobky**

*Celková najnižšia cena vyjadrená v EUR bez DPH pri položke č. 20 – Šiška s náplňou ovocnou*

- **pre časť č. 4 Základné potraviny, mrazené, mliečne výrobky a vajcia**

*Celková najnižšia cena vyjadrená v EUR bez DPH pri položke č. 134 – Maslo čerstvé*

**Návrh na plnenie kritérií**

Uchádzač vyplní prílohu č. 3 Štruktúrovaný rozpočet ceny, týchto súťažných podkladov a predloží ho v ponuke a zároveň vyplnení Celkovú cenu v elektronickom ponukovom formulári v systéme JOSEPHINE, ktorý zodpovedá Štruktúrovanému rozpočtu ceny. Celková cena v elektronickom ponukovom formulári v systéme JOSEPHINE a Celková cena v Štruktúrovanom rozpočte ceny v prílohe č. 3 SP musia byť rovnaké. V prípade rozdielu platia ceny uvedené v Štruktúrovanom rozpočte ceny v prílohe č. 3 SP.

Uchádzačom navrhovaná jednotková cena za každú položku predmetu zákazky musí byť uvedená v EUR, matematicky zaokrúhlená na dve desatinné miesta. Štruktúrovaný rozpočet ceny s uvedením cien úspešného uchádzača sa stane súčasťou zmluvy uzavretej s úspešným uchádzačom.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do systému JOSEPHINE umiestnenom na webovej adrese <https://josephine.proebiz.com/>. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom systému JOSEPHINE musí byť pripojený návrh na plnenie kritérií vyplnením elektronického formulára, v systéme JOSEPHINE.